Document ID: 32007R1248

РЕГЛАМЕНТ (ЕО) № 1248/2007 НА СЪВЕТА
от 22 октомври 2007 година
за отмяна на Регламент (ЕО) № 2040/2000 относно бюджетната дисциплина
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 37, 279 и 308 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Сметната палата (2),
като има предвид, че:
(1)
Регламент (ЕО) № 2040/2000 на Съвета от 26 септември 2000 г. относно бюджетната дисциплина (3) установява правилата, които гарантират правилното управление на разходите на Общността, свързани както със секция „Гарантиране“ на Европейския фонд за ориентиране и гарантиране на земеделието, така и с резервите за външни операции, в съответствие с принципите на доброто финансово управление, договорени в Междуинституционалното споразумение от 6 май 1999 г. между Европейския парламент, Съвета и Комисията за бюджетната дисциплина и подобряването на бюджетната процедура (4).
(2)
Що се отнася до част I от Регламент (ЕО) № 2040/2000, касаеща селскостопанските разходи, с определянето на таваните, заложени във финансовата рамка за периода 2007-2013 г., установена в приложение I към новото Междуинституционално споразумение между Европейския парламент, Съвета и Комисията за бюджетната дисциплина и доброто финансово управление от 17 май 2006 г. (5) („Междуинституционално споразумение от 2006 г.“), отпада необходимостта от запазване на предвидените в регламента насоки за селското стопанство.
(3)
Останалите разпоредби в част I от Регламент (ЕО) № 2040/2000, свързани с бюджетната дисциплина в областта на селското стопанство, се заменят от членове 18, 19 и 20 от Регламент (ЕО) № 1290/2005 на Съвета от 21 юни 2005 г. относно финансирането на общата селскостопанска политика (6).
(4)
Що се отнася до част II от Регламент (ЕО) № 2040/2000, касаеща резервите за външни операции, вече не съществува необходимост от специални разпоредби и мерки от изключителен характер в контекста на системата за собствени средства с оглед финансирането на секция „Гарантиране“ и на резерва за спешна помощ. Във финансовата рамка за периода 2007-2013 г. в Междуинституционалното споразумение от 2006 г. резервът за гаранции по заеми бе заменен с бюджетна линия по функция 4 „ЕС - фактор от световно значение“; основните принципи относно резерва за спешна помощ са заложени в Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (7), като количеството и условията за използване са определени в Междуинституционалното споразумение от 2006 г. Тъй като не се засягат пряко интереси на трети страни, не съществува необходимост последните да бъдат уредени с регламент.
(5)
Следователно всички разпоредби на Регламент (ЕО) № 2040/2000 са загубили своето значение.
(6)
Регламент (ЕО) № 2040/2000 следва да бъде съответно отменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2040/2000 се отменя считано от 1 януари 2007 г.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 22 октомври 2007 година.

Labels: 11
15